Ir-Regolament tal-Kummissjoni (KEE) Nru 2452/2000
tas-7 ta' Novembru 2000
li jemenda r-Regolament (KE) Nru 2808/98 li jistabbilixxi regoli dettaljati għall-applikazzjoni tas-sistema agrimonetarja għall-euro fl-agrikoltura
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2799/98 tal-15 ta' Diċembru 1998 li jistabbilixxi arranġamenti agrimonetarji għall-euro [1], u b'mod partikolari l-Artikolu 9 tiegħu,
Billi:
(1) L-Artikolu 5 tar-Regolament (KE) Nru 2799/98 jipprovdi għall-possibbiltà li jingħata kumpens agrimonetarju għall-miżuri ta' natura strutturali jew ambjentali fil-każi ta' fejn ir-rata tal-kambju applikabbli fid-data ta' l-avveniment operattiv tkun aktar baxxa minn dik preċedentament applikabbli.
(2) Il-miżuri ta' hawn fuq huma definiti fl-Artikolu 10 tar-Regolament tal-Kummissjoni (KEE) Nru 2808/98 tat-22 ta' Diċembru 1998 li jistabbilixxi regoli dettaljati għall-applikazzjoni tas-sistema agrimonetarja għall-euro fl-agrikoltura [2], kif emendat bir-Regolament (KE) Nru 1410/1999 [3].
(3) B'dana kollu, ir-Regolament tal-Kunsill (KE) Nru 1257/1999 tas-17 ta' Mejju 1999, dwar sostenn għall-iżvilupp rurali mill-Fonda Agrikolu Ewropew dwar Gwida u Garanzija (FAEGG) u li jemenda u jħassar ċerti Regolamenti [4], jintroduċi miżuri ġodda ta' natura strutturali jew ambjentali.
(4) Ir-referenzi preżenti għandhom għalhekk ikunu ssupplimentati b'dawk li jirriżultaw mir-Regolament (KE) Nru 1257/1999.
(5) Il-miżuri li hemm provvediment dwarhom f'dan ir-Regolament huma bi qbil ma' l-opinjonijiet tal-Kumitat ta' Ġestjoni kkonċernati,
ADOTTAT DAN IR-REGOLAMENT:
Artikolu 1
"jew dawk li hemm referenza dwarhom fil-Kapitoli II, IV, V, VI jew VIII tar-Regolament tal-Kunsill (KE) Nru 1257/1999 [5]."
Artikolu 2
Dan ir-Regolament għandu jidħol fis-seħħ fis-seba' jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, 7 ta' Novembru 2000.